Temnurus temnurus

Temnurus temnurus ir viena no koku žagatu sugām un vienīgā suga Temnurus ģintī.World Bird List: Crows, mudnesters & birds-of-paradise, 2020 Ģeogrāfisko variāciju nav.

 Izplatība 
Sastopama Birmas, Kambodžas, Ķīnas, Laosas, Taizemes un Vjetnamas tropu un subtropu mežos.birdlife: Ratchet-tailed Treepie Temnurus temnurus Uzturas mūžzaļos, sausos platlapu koku mežos, zemienēs vai zemos kalnos līdz 1500 m virs jūras līmeņa. Kā visas koku žagatas, tā ļoti reti nolaižas uz zemes, savu dzīvi galvenokārt pavadot augstu koku zaros.

 Izskats un īpašības 
Temnurus temnurus ir neliels vārnu dzimtas putns ar ļoti garu asti. Ķermeņa garums 32—35 cm, svars 138 g.Alive: Ratchet-tailed Treepie (Temnurus temnurus) Žagata ir viscauri melna, knābi un kājas ieskaitot. Tā ir viegli atpazīstama pēc savas garās astes; astes spalvu gali spurojas uz augšu, atgādinot sprūdratu vai zāģa zobus. 

Par Temnurus temnurus ieradumiem zināms ļoti maz. Tā barojas ar dažādiem kukaiņiem un citiem bezmugurkaulniekiem. Ligzdošanas sezona ilgst no aprīļa līdz jūnijam. Ligzdo pa atsevišķiem pāriem. Ligzda sekla platforma, kas sakrauta no žagariem.

 Atsauces 

 Ārējās saites 
 Taxonomy
 Temnurus temnurus dziesma (xeno-canto)

Kategorija:Vārnu dzimta
Kategorija:Āzijas putni